recursal/SuperWikiNEXT-32B huggingface dataset:
פילון במקדש בפילה
**פילון** (ביוונית: **Pylon**) הוא שער כניסה מונומנטלי למקדש המצרי העתיק.

מבוא
----

באדריכלות, הפתחים: חלונות, דלתות ושערים, הם גורם חשוב בעיצובם של הקירות ושל החלל הכלוא בתוכם. הפתחים מחלקים את הקירות לגושים אטומים ולחללים שיש להם סדר וריתמוס. גודלם וצורתם של הפתחים נקבעים לפי שיקולים שונים: פונקציונליים, מבניים וצורניים.
השער משמש לכניסה לקשר בין פנים הבית, העיר או המתחם, לבין החוץ.

בנייתם של מפתחים הייתה בעייתית מפאת הצורך לייצב את הפתח. בבנייה המסורתית הפתחים היו קטנים מפני שלא ידעו לייצב אותם. גודל המפתח היה קשור באורך הקורה המקסימלי.

פילון במצרים העתיקה
-------------------

פילון רעמסס השני בכניסה למקדש לוקסור, אשר אחריה שדרת ספינקסים בעלי ראשי אדם, המשתרעת על פני 3 ק"מ. בעבר חיברה בין מקדש לוקסור לכרנכ. שני פסלים אדירי ממדים של רעמסס השני שומרים על הפילון. שני אובליסקים בגובה 25 מ', נמצאים לצידם, אולם היום נותר רק אחד מכיוון שהשני נמצא בכיכר הקונקורד בפריז.
פתרון לבעיה גודל המפתח מוצאים בדרכים שונות, במצרים העתיקה הפתרון היה בניית פילון. פילון מורכב משני מגדלים המתחברים באמצעות קרניז, הנמוך מהם וסוגר את הפתח ביניהם. השער היה בדרך כלל במחצית הגובה של המגדלים. באמונה המצרית העתיקה, הפילון שיקף את האופק שבין שני הרים שמעברם זורחת ושוקעת השמש. הם סימלו מקום של בריאה ולידה מחדש.

הפילונים היו מקושטים בסצנות המדגישות את סמכויות השלטון של המלך מהיותם מקום פולחן ציבורי.

בפילון של מקדש איזיס בפילה (Philae), משנת 500 לפנה"ס, נראה פרעה מכניע את אויביו בעוד האלים: איזיס, חורוס וחתחור מתבוננים. דוגמאות נוספות נמצאות בלוקסור ואדפו.

פולחן אמון-רע אל השמש, התקיים פעמים רבות בראש פילון המקדש. פילונים אחדים הכילו גם חדרי מדרגות פנימיים.

הפילון הראשון שנמצא הוא מהמאה ה-13 לפנה"ס. זוג של אובליסקים היו מוצבים בדרך כלל לפני הפילונים.

ראו גם
------

* אדריכלות מצרים העתיקה
* היפוסטיל

קישורים חיצוניים
----------------

ויקישיתוף מדיה וקבצים בנושא **פילון** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh2020005822

 |
**החלפה** הוא עקרון תכנות מונחה עצמים לפיו, בתוכנת מחשב, אם S הוא תת-טיפוס של T, אז אובייקטים מטיפוס T עשויים להיות **מוחלפים** עם אובייקטים מטיפוס S מבלי לשנות את ההתנהגות של T (נכונות, ביצוע משימות, ועוד).  **עקרון ההחלפה של ליסקוב** הוא הגדרה מסוימת של קשר בין טיפוסים לתת-טיפוסים שנקרא **strong) behavioral subtyping)** שהוצג לראשונה ב-1987 על ידי ברברה ליסקוב, וב-1994 יחד עם ג'נט מ. וינג היא ניסחה את העיקרון בתמציתיות על דף נייר כדלקמן:

> תהי ***(f(x*** תכונה שניתן להוכיח את נכונותה עבור אובייקטים ***x*** מטיפוס ***T***, ויהי ***S*** תת-טיפוס של ***T***, אזי ***(f(y*** צריכה להיות נכונה עבור אובייקטים ***y*** מסוג ***S***. 
> 
>

עקרון
-----

הרעיון של ברברה ליסקוב לגבי טיפוסיות מגדיר את הרעיון של החלפה עבור אובייקטים; כלומר, אם *S* הוא תת-טיפוס של *T*, אזי אובייקטים מטיפוס *T* בתוכנית עשויים להיות מוחלפים עם אובייקטים מטיפוס *S* מבלי לשנות את התנהגות התוכנית.

רוברט מרטין ניסח את העיקרון בצורה פשוטה יותר: תוכנית שעושה שימוש ביכולת של אובייקט מטיפוס מחלקת-אב חייבת להיות מסוגלת להשתמש באובייקט מטיפוס תת-מחלקה של מחלקת האב, מבלי לדעת שהיא עושה זאת.

דוגמה
-----

הדוגמה הקלאסית בה משתמשים בשביל להדגים את העיקרון, היא מחלקה של מלבן, ותת-מחלקה של ריבוע שיורשת ממנה.

```
class Rectangle
{
 virtual void setWidth(int width) { this->width = width; }
 virtual void setHeight(int height) { this->height = height; }

public:
 int getWidth() { return this->width; }
 int getHeight() { return this->height; }

protected:
 int width, height;
};

```
עבור מחלקת המלבן, המתודות setWidth ו-setHeight טריוויאליות. לעומת זאת, עבור מחלקת ריבוע, לא נוכל לאפשר רוחב ואורך שונים.

```
class Square : public Rectangle
{
 void setWidth(int width) override { this->width = this->height = width; }
 void setHeight(int height) override { this->setWidth(height); }
};

```
כעת, משתמש נעזר במחלקות אלו, ואין הוא מודע כלל לכך שאם הוא יעביר אובייקט מטיפוס ריבוע לפונקציה שלו, מאחורי הקלעים מחלקת ריבוע תשנה לו את האורך או הרוחב וההנחה שהוא מניח לגבי שטח הצורה כלל איננה נכונה! 

```
int area(Rectangle& rectangle)
{
 return (rectangle.getWidth() \* rectangle.getHeight());
}

void f(Rectangle& rectangle)
{
 rectangle.setWidth(2);
 rectangle.setHeight(4);
 //area(rectangle) == 8
}

```
הבעייתיות במקרה זה נגרמת מכיוון שלא נשמר **עקרון ההחלפה של ליסקוב**, במחלקה היורשת שינינו את התנהגות הפונקציה כך שכבר לא ניתן להשתמש בה בפונקציות המוגדרות עבור מחלקת האב. לפי עיקרון זה, מחלקת ריבוע **לא צריכה לרשת** ממחלקת מלבן כיוון שההתנהגות של ריבוע שונה מהתנהגות של מלבן ולא ניתן לקיים אותם כמחלקה ותת-מחלקה.

קישורים חיצוניים
----------------

* המאמר של רוברט מרטין
* פוסט של יונתן נקסון בנושא
**Desmos** (בעברית: דסמוס) הוא מחשבון גרפי חינמי הניתן לשימוש באינטרנט ולהורדה כיישומון. 

החל מספטמבר 2012, התוכנה קיבלה מימון של כ-1,000,000 דולר מגורמים שונים: קפור קפיטל, קינדלר קפיטל , אלם סטריט ונצ'רס ו- Google Ventures.  מעבר לשימוש לצורך איור משוואות ואי-שוויונים, התוכנה כוללת גם אפשרויות מתמטיות נוספות כגון: רשימות, רגרסיות, משתנים אינטראקטיביים, הגבלת גרפים, ציור גרפים בעלי נקודות חיתוך באותו מישור, גרף פונקציה קוטבית, שני סוגים של מערכות צירים ועוד. התוכנה תומכת במספר שפות, ביניהן: אנגלית, צרפתית ואיטלקית; כיום באופן חלקי גם בעברית.

מקור השם הוא מיוונית, ומשמעותו קשר.

אופן השימוש
-----------

המשתמשים יכולים ליצור חשבון או להירשם עם חשבון ה-Google+ שלהם ובכך לשמור את הגרפים שיצרו. ההרשמה לאתר כלולה באפשרות לשתף גרפים באמצעות קישור. בנוסף ישנה אפשרות לפרסם את הגרף לציבור והוא מוצג בדף הבית של התכנה בכניסה מאתר האינטרנט. בתחילת השימוש, התוכנה מגיעה עם 35 גרפים שונים המשמשים לצורך לימוד השימוש בתוכנה וללימוד מתמטיקה.

בתוכנה נעשה שימוש להדגמת נושאים במתמטיקה במישור והתנהגויות של פונקציות. חלק מהמשתמשים בנוסף לשימוש המתמטי, משתמשים ביישום כדי לצייר ציורים בעזרת גרפים ופונקציות. חלק מהיצירות שפורסמו ניתן לראות באתר.

בנוסף למחשבון הגרפי שמציע האתר והיישומון, באתר של Desmos מוצעים גם שירותי מחשבון מדעי, ממשק דו-ממדי עם צורות גאומטריות ואיזומטריות, וממשק של פעולות עם מטריצות בתור גרסת בטא. התוכנה גם מציעה פלטפורמות לימוד שונות הכוללות משחקים עם גרפים ופונקציות ללימוד תכונות שונות של פונקציות ומשוואות שונות.

כמו כן, ניתן גם לתכנת משחקים שונים באמצעות המחשבון הגרפי. זאת אף על פי שאין בתוכנה אפשרות להכניס פקודת תנאי.

ראו גם
------

* גאוגברה
* וולפרם אלפא

קישורים חיצוניים
----------------

* אתר האינטרנט הרשמי של Desmos
* Desmos, ברשת החברתית אקס (טוויטר)
* Desmos\_User\_Guide.pdf
* דוגמה לציור שנעשה בתוכנה Desmos על ידי שימוש בגרפים, משוואות ופונקציות.
* דוגמה למשחק Pong שנעשה באמצעות התוכנה

הערות שוליים
------------

1. ↑  Desmos | Staff Picks: Creative Art, Desmos.com
2. ↑  Desmos
3. ↑  PONG vs. Computer, Desmos Graphing Calculator (באנגלית)
**דנה אבריש** היא מעצבת פנים ישראלית, אמנית רב-תחומית, אוצרת, חוקרת ומרצה.

ביוגרפיה
--------

אבריש גדלה בחולון, בנעוריה שיחקה ושרה בלהקת ״סברס״, להקת הנוער הייצוגית של חולון. בשנת 1993 השתתפה בתחרות מלכת היופי וזכתה בתואר נערת היופי-עשרה, בעקבות כך ייצגה את ישראל בתחרות מיס אירופה.

ב-1995 שימשה כעוזרת המנחה בשעשועון הטלוויזיה "יותר מזל משכל" ששודר בערוץ 2. ב-1996 הופיעה בקליף לשיר "Humana" של הזמרת לארה פביאן. ב-1998 שיחקה את תפקיד שירה באופרת הסבון רמת אביב גימל. ב-2002 הופיעה בקמפיין לעיתונות לקידום שיטת הרזייה.

למדה ציור ופיסול במכון אבני ועיצוב ואדריכלות פנים במכללה למנהל. כמעצבת פנים לקחה חלק בתוכנית הטלוויזיה "עבודת בית". בהמשך למדה ללתואר שני בדיפלומטיה ויחסים בינלאומיים באוניברסיטת תל אביב, ובשנת 2020 החלה לימוד דוקטורט באוניברסיטת בר-אילן. 

היא שימשה ככתבת רכב בעיתון TheMarker, כתבת עיצוב בעיתון הארץ, בנוסף הייתה כתבת עיצוב בעיתון האיטלקי "קאזה ווג". כמו כן כתבה והפיקה למספר פרויקטים בטלוויזיה הישראלית והטלוויזיה הצרפתית.

קישורים חיצוניים
----------------

* דנה אבריש, ברשת החברתית אינסטגרם
* דנה אבריש בסוכנות רפי עגיב
* דנה אבריש, במיזם "אישים" לתיעוד היצירה הישראלית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007396961805171
* ISNI: 0000 0004 9904 6569
* LCCN: no2018019026
* VIAF: 16151963602500310823
* WorldCat: lccn-no2018019026

 |
**גרייס מיראבלה** (באנגלית: **Grace Mirabella**;‏ 10 ביוני 1930 – 23 בדצמבר 2021) הייתה העורכת של המגזין "ווג". היא החלה לעבוד ב"ווג" בשנות ה-50 והייתה העורכת שלו בשנים 1971–1988.

ביוגרפיה
--------

גרייס מיראבלה נולדה בניוארק, ניו ג'רזי להורים ממוצא איטלקי. היא סיימה ללמוד בקולג' סקידמור (Skidmore College) ביוני 1950, תוך התמחות בכלכלה. בנובמבר 1974 התחתנה עם ד"ר ויליאם קהן.

קריירה
------

הקריירה שלה החלה אחרי שסיימה את לימודיה בקולג', אז היא עבדה בחנות לבגדי ספורט שהייתה שייכת לחברים של משפחתה, מיראבלה עבדה במספר משרות זוטרות בעסק הקמעונאי. אחרי כן עבדה במייסיס כ-executive trainee וב-Saks Fifth Avenue כעוזרת למנהל השיווק.

בשנת 1953 התקבלה לעבודה כעוזרת לעורכת ב"ווג" והתקדמה במהירות. במהלך רוב שנות השישים הייתה מיראבלה עוזרתה של דיאנה פרילנד, העורכת הראשית של "ווג". ב-1971 היא קודמה למשרת העורכת הראשית.

צלם האופנה הלמוט ניוטון פרסם מספר מאמרי מערכת בכתב העת החל מ-1971 ועד לסיום כהונתה של מיראבלה כעורכת. נוסף על כך, ריצ'רד אבדון, פטריק דמרשליה (Demarchelier), ארתור אלגורט (Elgort), אלברט ווטסון, מייק ריינהרדט, קורקן פקהניאן (Kourken Pakchanian) וכריס וון ונגהיים (Wangenheim) פרסמו מספר דוגמאות של עבודותיהם המוקדמות במהדורות שונות של כתב העת.

במהלך כהונתה כעורכת של "ווג" חלה עלייה במספר הגיליונות שנמכרו מ-400,000 ל-1.2 מיליון. ההכנסות מפרסומות בעת שפוטרה היו 79.5 מיליון דולר, זאת לעומת המגזין המתחרה Elle, שהכנסותיו ממכירות היו 39 מיליון דולר.

בשנת 1988 היא פוטרה, והחליפה אותה אנה וינטור. בבשנת 1989 החלה להוציא לאור מגזין משלה, תבנית:קישורי שפה, בתמיכתו הפיננסית של רופרט מרדוק. בשנת 1996 היא פרשה מניהול המגזין, ובשנת 2000 הוא הפסיק להתפרסם.

מיראבלה נפטרה ב-23 בדצמבר 2021.

קישורים חיצוניים
----------------

* Grace Mirabella, Who Brought Vogue Down to Earth, Dies at 92, New York Times, December 23, 2021


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007432866205171
* BnF: cb135221269 (data)
* GND: 11932282X
* ISNI: 0000 0001 1070 0885
* LCCN: n95036989
* NDL: 00542003
* NLA: 35453066
* RERO: 02-A003597989
* SNAC: w69c8314
* SUDOC: 050266683
* VIAF: 71550090
* WorldCat: lccn-n95036989

 |
חתך גאולוגי של שקע מריאנה
**שקע מריאנה** (באנגלית: **Mariana Trench**), המכונה גם "**תהום מריאנה**", הוא שקע אוקיאני, הנקודה העמוקה ביותר הידועה והנגישה בקרום כדור הארץ.
השקע ממוקם במערב האוקיינוס השקט ממזרח לאיי מריאנה. אורכו כ-2,550 קילומטר, ורוחבו הממוצע כ-69 ק"מ בלבד. העומק המקסימלי של השקע הוא 11,022 מטר מתחת לפני הים, בנקודה המכונה "תהום צ'לנג'ר", בחלקו הדרומי של השקע. בעומק זה יוצר עמוד המים לחץ של 1,086 בר, שהם כ-1,071.8 אטמוספירות.

היווצרות השקע
-------------

שקע מריאנה נמצא בגבול שבין שני לוחות טקטוניים, ולאורכו מתרחשת הפחתה של הלוח הפסיפי אל מתחת ללוח מריאנה הקטן ממנו. מכיוון שהלוח הפסיפי הוא הגדול והעתיק מבין הלוחות הטקטונים המרכיבים את קרום כדור הארץ, הרי שהחומר ממנו הוא עשוי הוא גם הצפוף ביותר והכבד ביותר, ולכן בתנועתו בכיוון מטה מתחת ללוח מריאנה, הוא יוצר לחץ חזק יותר על קליפת הכדור ובכך יוצר שקע עמוק במיוחד. תנועה זו גורמת גם לתנועה בכיוון מעלה וליצירת איי מריאנה.

מחקר
----

### מדידות

שקע מריאנה מופה ונמדד לראשונה בשנים 1872–1876 על ידי משלחת המחקר של הספינה צ'לנג'ר. המדידות הראשונות שבוצעו בעזרת כבלים ומשקולות הראו עומק מקסימלי של 9,636 מטר מתחת לפני הים. מדידה מודרנית יותר, שהתבססה על סריקת סונאר בשנת 1951, גילתה כי "תהום צ'לנג'ר" הוא המקום העמוק ביותר בשקע, בעומק 10,900 מטר. בשנת 1957 פורסם כי ספינת מחקר סובייטית מדדה עומק מקסימלי של 11,034 מטר. בשנים הבאות נעשו מספר מדידות עומק נוספות באמצעות ציוד משוכלל ומדויק יותר. כולן מורות על עומק מקסימלי של כ-11,000 מטר מתחת לפני הים ובסטיית מדידה של עשרות מטרים בודדים. בשנת 2003 פורסם כי קבוצת מחקר מהוואי איתרה נקודה נוספת, עמוקה אף יותר מאשר תהום צ'לנג'ר, אך לא נמסר מידע אודות מיקומה ועומקה.

### צלילות

הבתיסקף "טריאסטה"
הצלילה המאוישת הראשונה אל שקע מריאנה בוצעה באמצעות הבתיסקף "טריאסטה" של צי ארצות הברית ב-23 בינואר 1960. הצוללנים היו הקצין דון וולש וחוקר המעמקים המפורסם ז'אק פיקאר. להפתעתם, גם בעומק העצום התגלו להם יצורים חיים ובהם דגים וחסילונים וכן אצות פולטות אור.
צלילות בלתי מאוישות בוצעו ב-1995 וב-2009, אך לא פורסמו ממצאים נוספים מהן. ב-26 במרץ 2012 ביצע הבמאי ג'יימס קמרון צלילה באמצעות צוללת אנכית במשקל 12 טון ובאורך שבעה מטרים. צלילה זו היא חלק מהפקתו של סרט דוקומנטרי מדעי על המקום. בצלילה זו אספה הצוללת דגימות מן הקרקעית וכן תמונות.

ראו גם
------

* האזור ההאדלי
* אזור התהומות

קישורים חיצוניים
----------------

ויקישיתוף מדיה וקבצים בנושא **שקע מריאנה** בוויקישיתוף
* תהום צ'לנג'ר (באנגלית)
* אתר חדשות ערוץ 2, ‏היכונו ל"אווטאר 2": יצולם מתחת למים בנקודה העמוקה בעולם, באתר גלובס, 19 בספטמבר 2010
* חדשות 2, ‏הכי עמוק שאפשר: חברת וירג'ין תשיק צוללת-סילון, באתר ‏מאקו‏, 19 בספטמבר 2010
* על מין חדש של מדוזה שהתגלה במקום (באנגלית,כולל וידאו), סיינטיפיק אמריקן, 28 באפריל 2016
* שקע מריאנה, באתר אנציקלופדיה בריטניקה (באנגלית)

הערות שוליים
------------

1. ↑  סוכנויות הידיעות, הבמאי ג'יימס קמרון צלל לנקודה העמוקה בעולם, באתר ynet, 26 במרץ 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595205805171
* GND: 4576056-1
* LCCN: sh2010012231
* VIAF: 315590554
* WorldCat (עם VIAF): 315590554

 |
**ארגוס גדול** (שם מדעי: *Argusianus argus*) הוא מין של פסיון גדול ודמוי טווס בעל זנב ארוך להפליא היותר ארוך מגופו והוא המין היחיד בסוג **אַרְגּוּס**. הוא מצוי ברחבי דרום מזרח אסיה: בחצי האי המלאי, בתאילנד ובאיים גדולים באינדונזיה כמו סומטרה ובורנאו. מקור השם ארגוס הוא מהדמות מהמיתולוגיה היוונית ארגוס, ענק בעל מאה עיניים אשר הועברו על ידי הרה לאחר מותו לזנבו של הטווס.

אורכו של הארגוס 160–200 ס"מ ומשקלו 2.04–2.72 ק"ג. נוצותיו של הארגוס חומות והראש והצוואר כחולים כשהמקור לבן ועל ראש הזכר ציצות שחורות. הרגליים ורודות והזנב מוארך ביותר אצל הזכר - באורך של 105–143 ס"מ. ממנו יוצאים 2 אברות רחבות שחורות המזדקרות למעלה ומעבריהם מניפת נוצות חומות, על הזנב מעוטרים כתמים זהובים ובוהקים דמויי עיניים המושכות את הנקבות. הנקבות לעומת הזכרים קטנות יותר, אורכן 72–76 ס"מ ומשקלן 1.59–1.7 ק"ג, וזנבם אינו גדול כמו של הזכרים.

הארגוסים נוטים להלך ולאכול על הקרקע ועפים רק כמפלט אחרון, עקב זנבם הגדול שמקשה עליהם לעוף. למרות מראם דמוי הטווס ותצוגת הראווה שלהם - הם אינם פוליגמיים כמו הטווסים אלא מונוגמיים.

הארגוסים קרובים לסיכון עקב כריתת היערות בהם הם נמצאים וכן עקב ציד.

קישורים חיצוניים
----------------

ויקישיתוף מדיה וקבצים בנושא **ארגוס גדול** בוויקישיתוף
* ארגוס גדול, באתר ITIS (באנגלית)
* ארגוס גדול, באתר NCBI (באנגלית)
* ארגוס גדול, באתר Animal Diversity Web (באנגלית)
* ארגוס גדול, באתר GBIF (באנגלית)

הערות שוליים
------------

1. ↑  ארגוס גדול באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007398201105171
* LCCN: sh2016001662

 |
**אלדד ציטרין** (נולד ב-20 בנובמבר 1980) הוא מפיק מוזיקלי, פזמונאי, זמר-יוצר, מלחין ומוזיקאי ישראלי.

ביוגרפיה
--------

אלדד ציטרין נולד בתל אביב בשכונת תל ברוך, ישראל לדינה וצבי ציטרין, למד בתיכון לאמנויות תלמה ילין. צעדיו המוזיקליים הראשוניים של ציטרין החלו באשר היותו בן 5 כאשר החל בשיעורי לימוד פסנתר. בשנת 1999, התגייס ציטרין לתזמורת חיל האוויר כנגן סקסופון בניהולו המוזיקלי של אריה וולניץ.

ב-2015 השתתף בהלחנת פסקול סדרת הטלוויזיה "איפה אתה חי?".

ב-2016 הוציא יחד עם הזמרת אירית דקל את האלבום "Last of Songs", הכולל חידוש לשירי בלוז וג'אז אמריקאים מתחילת ומאמצע המאה ה-20.

ב-2017 הוציא ציטרין את אלבומו השני, "אוויר לעוד שנים". האלבום מורכב משני חלקים; החלק ראשון מורכב מ-11 שירים שנכתבו, בוצעו והופקו על ידי ציטרין, ואילו החלק השני כולל 12 נעימות פסנתר אינסטרומנטליות. באותה השנה, הוציא את אלבום נעימות הפסנתר האינסטרומנטלי, "A Train View".

ב-2018 הוציא את המיני-אלבום "Three Old Words".

עיבד והפיק 2 שירים מצליחים של ביני לנדאו – "קדם", ו"מסע".

ב-17 באוגוסט 2023 יצא לאור השיר "כתונת פסים 2023" בו השתתף לצד אמנים ישראלים רבים אחרים.

דיסקוגרפיה
----------

### אלבומי אולפן

* Last of Songs‏ – עם אירית דקל (הליקון, 2016)
* אוויר לעוד שנים (לב גרופ מדיה, 2017)
* A Train View‏ (הליקון, 2017)

### מיני-אלבומים

* Three Old Words‏ (לב גרופ מדיה, 2018)

קישורים חיצוניים
----------------

* 

* אתר האינטרנט הרשמי של אלדד ציטרין (באנגלית)
* אלדד ציטרין, סרטונים בערוץ היוטיוב

* אלדד ציטרין, סרטונים באתר Vimeo

* אלדד ציטרין, במסד הנתונים הקולנועיים IMDb (באנגלית)

* אלדד ציטרין, באתר אייטונס (באנגלית)

* אלדד ציטרין, באתר ספוטיפיי

* אלדד ציטרין, באתר MusicBrainz (באנגלית)
* בתאל קולמן, ‏אלדד ציטרין מגיש: איש אחד שהוא תזמורת שלמה, בעיתון מקור ראשון, 9 בפברואר 2020
* אלדד ציטרין, באתר "פזמונט"

הערות שוליים
------------

1. ↑  יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e898b93c-fc3e-4ce6-a272-ad0487e8d3ef
* VIAF: 93163631427223690001
* WorldCat (עם VIAF): 93163631427223690001

 |
**בסיס הצי רוטה**
(למפת ספרד מוגדלת)מדרידמדריד
ברצלונהברצלונה
בילבאובילבאו
חיחוןחיחון
סרגוסהסרגוסה
ואיאדולידואיאדוליד
קורדובהקורדובה
סביליהסביליה
גרנדהגרנדה
פלמהפלמה
מורסיהמורסיה
ויגוויגו
ולנסיהולנסיה
מרידהמרידה
**צרפת**
**צרפת**
**פורטוגל**
**מרוקו**
**אלג'יריה**בסיס הצי רוטה**בסיס הצי רוטה**(למפת ספרד רגילה)מדרידמדריד
ברצלונהברצלונה
בילבאובילבאו
חיחוןחיחון
סרגוסהסרגוסה
ואיאדולידואיאדוליד
קורדובהקורדובה
סביליהסביליה
גרנדהגרנדה
פלמהפלמה
מורסיהמורסיה
ויגוויגו
ולנסיהולנסיה
מרידהמרידה
**צרפת**
**צרפת**
**פורטוגל**
**מרוקו**
**אלג'יריה**בסיס הצי רוטה**בסיס הצי רוטה**(למפת אנדלוסיה רגילה)סביליהסביליה
מאלגהמאלגה
קורדובהקורדובה
גרנדהגרנדה
חרסחרס
אלמריהאלמריה
חאאןחאאן
**אקסטרמדורה**
**קסטיליה-לה מנצ'ה**
**מורס.**
**הים התיכון**
**מ.**
**האוקיינוס  
האטלנטי**
**פור.**בסיס הצי רוטה**בסיס הצי רוטה**(למפת אנדלוסיה מוגדלת)סביליהסביליה
מאלגהמאלגה
קורדובהקורדובה
גרנדהגרנדה
חרסחרס
אלמריהאלמריה
חאאןחאאן
**אקסטרמדורה**
**קסטיליה-לה מנצ'ה**
**מורס.**
**הים התיכון**
**מ.**
**האוקיינוס  
האטלנטי**
**פור.**בסיס הצי רוטה**בסיס הצי רוטה**
**בסיס הצי רוטה** (בספרדית: **Base Naval de Rota**, באנגלית: **Naval Station Rota**) הם נמל ושדה תעופה צבאיים ברשות המקומית רוטה בחוף האטלנטי של ספרד, בקרבת העיר קדיס. מאז הפעלתם בשנת 1958 הם עומדים תחת פיקוד ספרדי, אך משרתים בעיקר את צי ארצות הברית.

הבסיס הוקם במיקום אסטרטגי - בחוף האוקיינוס האטלנטי וממערב למצר גיברלטר, הכניסה המערבית לים התיכון, בדרום מערב אירופה ובמחצית הדרך בין ארצות הברית לדרום-מערב אסיה.

הבסיס הוקם בעקבות חוזה מדריד הסכם שנעשה בשנת 1953 בין ארצות הברית לבין ספרד שבשלטון הרודן פרנקו, על רקע המלחמה הקרה. במסגרת ההסכם קיבלה ארצות הברית זכות שימוש בבסיס רוטה וכן בשלושה שדות תעופה צבאיים ברחבי ספרד בתמורה לסיוע צבאי וכלכלי נרחב שהעבירה לספרד. ארצות הברית השיגה בכך מאחזים צבאיים לכוחותיה בדרום-מערב אירופה, ואילו ספרד חיזקה את כלכלתה. במהלך השנים נעשו בין שני הצדדים הסכמים נוספים ביחס לבסיס.

שטח הבסיס הוא כ-24 קילומטר רבוע, כאשר כוחות ארצות הברית משתמשים בכ-21 קילומטר רבוע ממנו. בחלקו האמריקאי כולל הבסיס שדה תעופה בשטח של 2.7 קילומטר רבוע, שלושה רציפים ימיים ולמעלה מ-1,200 מבנים, שכשני שלישים מהם משמשים למגורים. הפעלתם ותחזוקתם ממומנת על ידי ארצות הברית. בשיא הנוכחות האמריקאית בבסיס, בראשית שנות השמונים, נמצאו בו 16,000 איש - אנשי צבא, אזרחים ובני משפחותיהם. לאחר סיום המלחמה הקרה פחת מספרם לכ-4,000.

בבסיס הוצבו אוניות שטח ומטוסי סיור שפעלו באוקיינוס האטלנטי. החל ב-1964 הוצבו בו גם צוללות אמריקאיות, בהן צוללות נושאות טילים גרעיניים.

הבסיס מספק סיוע לפעילות כוחות ארצות הברית באירופה, במזרח התיכון ובאפריקה ובמיוחד לצי השישי של ארצות הברית בים התיכון. בין השאר הוא משמש כאתר תדלוק למטוסים בדרכם לזירות הפעולה במזרח התיכון.

הבסיס מספק שירותי תחזוקה לכלי שיט של הצי האמריקאי ושל נאט"ו וכן לכלי שיט של הצי הספרדי, לרבות נושאות מטוסים של צי זה.

מאז ראשית שנות השמונים נערכות בקרבת הבסיס הפגנות מחאה של תנועות שמאל ותנועות שלום ספרדיות נגד הנוכחות האמריקאית בו.

ראו גם
------

* צריח גוארדמר

קישורים חיצוניים
----------------

ויקישיתוף מדיה וקבצים בנושא **בסיס הצי רוטה** בוויקישיתוף
* בסיס הצי רוטה, באתר צי ארצות הברית
	+ 50 שנים להקמת בסיס הצי רוטה, באתר צי ארצות הברית
* בסיס הצי רוטה, באתר Global Security
מפת אנטארקטיקה. אדמת ויקטוריה ממוקמת בסמוך למדף הקרח רוס.
**ארץ ויקטוריה** או **אדמת ויקטוריה** (באנגלית: **Victoria Land**) היא חלק מאנטארקטיקה. 

ארץ ויקטוריה נמצאת ממערב לים רוס וממזרח לארץ וילקס. נמצאים בה ההרים הטראנס-אנטארקטיים והעמקים היבשים מקמרדו.

ארץ ויקטוריה נמשכת מערבה מחוף ים רוס ועד תחילת רמת הקוטב הדרומי.

ארץ ויקטוריה שוכנת דרומית לניו זילנד.

היסטוריה
--------

### גילוי ומיפוי ארץ ויקטוריה

ארץ ויקטוריה התגלתה בשנת 1841 על ידי ג'יימס קלארק רוס.

ג'יימס קלארק רוס ודאגלס מוסון חקרו את ארץ ויקטוריה ומיפו אותה.

### מקור השם

שמה של ארץ ויקטוריה ניתן לה על ידי רוס.

רוס קרא לארץ ויקטוריה על שם המלכה ויקטוריה.

כוונתו של רוס הייתה לקרוא לכל אנטארקטיקה "ארץ ויקטוריה".

לקריאה נוספת
------------

• Cox, Simon & Turnbull, I.M. & Isaac, M.J. & Townsend, Dougal & Lyttle, B.S.. (2012), **Geology of southern Victoria land Antarctica**, 2012. 1-140
• Roland, N & Läufer, A. & Rossetti, Federico. (2004), **Revision of the terrane model of north Victoria Land (Antarctica)**, Terra Antartica. 11. 55-65
• Adams B, Wall D, Virginia R, Broos E, Knox M (2014), **Ecological Biogeography of the Terrestrial Nematodes of Victoria Land, Antarctica**, ZooKeys 419: 29-71. 
• ADAMS, R. **Small Earthquakes in Victoria Land, Antarctica**, Nature 224, 255–256 (1969). 
• Kappen, L.. **Vegetation and ecology of ice-free areas of Northern Victoria Land, Antarctica**, Polar Biol 4, 227–236 (1985). 
• Anne M. Grunow, John P. Encarnación, **Cambro-Ordovician palaeomagnetic and geochronologic data from southern Victoria Land, Antarctica: revision of the Gondwana apparent polar wander path**, Geophysical Journal International, Volume 141, Issue 2, May 2000, Pages 392–400, 
• Franz Tessensohn and Friedhelm Henjes-Kunst, **Northern Victoria Land terranes, Antarctica: far-travelled or local products?**, Geological Society, London, Special Publications, 246, 275-291, 1 January 2005,

קישורים חיצוניים
----------------

ויקישיתוף מדיה וקבצים בנושא **ארץ ויקטוריה** בוויקישיתוף
* ארץ ויקטוריה באתר הסקר הגאולוגי של ארצות הברית
* ארץ ויקטוריה באתר הגאזט האנטארקטי המשווה SCAR של ממשלת אוסטרליה
* ארץ ויקטוריה, באתר אנציקלופדיה בריטניקה (באנגלית)
* תצלום לוויין של ארץ ויקטוריה וים רוס באתר נאס"א
* מוזיאון הבולאות של ניו זילנד - בולים שהוצאו לזכר משלחת סקוט
* מזג אוויר נוכחי מעודכן בארץ ויקטוריה
	+ תחזית מזג אוויר עדכנית ארוכת טווח עבור ארץ ויקטוריה

הערות שוליים
------------

1. 1 2 3 4 5  מידע גאוגרפי והיסטורי
2. 1 2 3  מידע היסטורי

| אנטארקטיקה |
| --- |
| היסטוריה | העידן ההרואי של חקר אנטארקטיקה • המשלחת האנטארקטית הבלגית • המשלחת השוודית לאנטארקטיקה • משלחת הקוטב הדרומי • משלחת טרה נובה • אמנת אנטארקטיקה |  |
| תביעות טריטוריאליות |  ארץ אדלי •  אנטארקטיקה הארגנטינאית • אוסטרליהאוסטרליה הטריטוריה האנטארקטית האוסטרלית •  הטריטוריה האנטארקטית הבריטית • צ'ילהצ'ילה אנטארקטיקה צ'ילנה • ניו זילנדניו זילנד שטח חסות רוס • ברזילברזיל "אזור האינטרסים" של ברזיל באנטארקטיקה • נורווגיהנורווגיה ארץ המלכה מוד ואי פטר הראשון •  שוואביה החדשה (1939–1945) • ארץ מרי בירד |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538911305171
* GND: 4078894-5
* LCCN: sh85143186
* NARA: 10038059
* SUDOC: 122800486
* VIAF: 246097853
* WorldCat (עם VIAF): 246097853

 |
**צויושי ואטאנבה** (ביפנית: **渡辺 剛**; נולד ב-5 בפברואר 1995 בסאיטאמה שביפן) הוא כדורגלן יפני המשחק בעמדת הבלם בקבוצת גנט מליגת העל הבלגית ובנבחרת יפן.

קריירת מועדונים
---------------

ואטאנבה גדל במחלקת הנוער של אוניברסיטת צ'ואו. בשנת 2018 הצטרף לטוקיו מליגת העל היפנית, והחל לשחק בקבוצת המילואים של המועדון. בהמשך שיחק בקבוצה הראשונה של המועדון, במדיה ערך 75 הופעות ליגה והבקיע חמישה שערים.

ב-28 בדצמבר 2021 חתם ואטאנבה על חוזה לשלוש שנים וחצי בקורטרייק מליגת העל הבלגית. ב-14 בינואר 2022 ערך את הופעת הבכורה שלו במועדון, בתיקו 2-2 נגד גנט במסגרת המחזור ה-22 בליגה לעונת 2021/2022. הוא ערך 41 הופעות ליגה במדי המועדון, בהן הבקיע שער אחד.

ב-1 ביולי 2023 חתם ואטאנבה על חוזה לארבע שנים בגנט מליגת העל הבלגית.

קריירה בינלאומית
----------------

ב-14 בדצמבר 2019 ערך ואטאנבה את הופעת הבכורה שלו בנבחרת יפן, בניצחון 5-0 על נבחרת הונג קונג במסגרת אליפות מזרח אסיה 2019.

תארים
-----

טוקיו
* גביע הליגה היפנית (1): 2020

קישורים חיצוניים
----------------

* צויושי ואטאנבה, ברשת החברתית אקס (טוויטר)
* צויושי ואטאנבה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  EERSTE JAPANNER BIJ KV KORTRIJK באתר הרשמי של קורטרייק, 28 בדצמבר 2021 (בהולנדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"צויושי ואטאנבה"**.
**ארווידאס מצייאוסקאס** (בליטאית: **Arvydas Macijauskas**; נולד ב-19 בינואר 1980) הוא כדורסלן עבר ליטאי.

קריירת מועדונים
---------------

מצייאוסקאס נולד בקלייפדה, בליטא הסובייטית שבברית המועצות) והחל את הקריירה בקבוצות מקומיות בעיר הולדתו. עקב כישרונו עבר בשנת 1999 לשחק בריטאס וילנה שאכלסה בין היתר כוכבים לעתיד כגון רמונאס שישקאוסקאס (כיום בצסק"א מוסקבה) וארתוראס יבטוקאס. 

זכה עם הקבוצה בשתי אליפויות ליטא ותוך זמן קצר הפך לאחד השחקנים המבוקשים ביבשת, זאת לאחר שכיכב באליפות אירופה 2003 שנערכה בשוודיה, בה זכתה נבחרתו במדליית הזהב. בקיץ של שנה זו עבר לשחק בקבוצה הבסקית טאו ויטוריה.

בוויטוריה ביצר מצייאוסקאס את מעמדו כאחד הקלעים הטובים באירופה והראה את יכולתו לקלוע מכל מקום ומכל טווח. לשיאו הגיע בשנת 2005 כאשר התמודדה קבוצתו בחצי גמר הפיינל פור של היורוליג מול צסק"א מוסקבה מארחת הטורניר שעד לשלב זה הפסידה פעם אחת בלבד באותה עונה. מצייאוסקאס קלע 23 נקודות וקבוצתו חוללה הפתעה מרעישה בהדיחה את צסק"א לאחר ניצחון 85-78. במשחק הגמר התמודדה ויטוריה מול האלופה המכהנת מכבי תל אביב, והפסידה לה 90-78. מצייאוסקאס שנבחר לחמישיית העונה של היורוליג עבר לשחק בתום העונה בקבוצת ה-NBA ניו אורלינס הורנטס.

מצייאוסקאס לא השתלב בקבוצה בעונתו היחידה ב-NBA עד כה. מכיוון שהוא נמוך ואיטי יחסית לעמדתו ב-NBA ואינו מסוגל לשחק כתור רכז בצורה אפקטיבית, הוא שיחק 19 משחקים בלבד לעונת המשחקים 2005–2006. בסיום העונה החליט לחזור לשחק באירופה וחתם על חוזה עתק בשורות אולימפיאקוס. בראיון שהעניק לאחר עזיבתו את ה-NBA ביקר חריפות את הליגה, מאמנו ואת מיעוט ההזדמנויות שקיבל.

מצייאוסקאס היה ההחתמה המרכזית במסע הרכש הכבד של מאמנה הישראלי החדש של הקבוצה פיני גרשון אחרי שחתם על חוזה ל-4 עונות בשווי כולל המוערך בכ-9 מיליון אירו, אולם פציעה קשה בתחילת העונה שיבשה לשחקן ולמאמנו את התוכניות והוא חזר לפעילות רק בסיום העונה אך לרוע המזל הקבוצה הודחה ברבע הגמר היורוליג מול קבוצתו לשעבר טאו ויטוריה בנתי משחקיו היחידים של מצייאוסקאס ביורוליג לעונה זו, בסדרה של הטוב משלושה.
את עונת 2007/2008 פתח מצייאוסקאס בכושר מצוין ונכון ל-30 בנובמבר 2007 הוא הוביל את היורוליג בנק' למשחק ונק' מדד הצטיינות.

הנבחרת הלאומית
--------------

מצייאוסקאס החל לשחק בנבחרת הלאומית של ליטא בשנת 2002 ובמהרה הפך לשחקן חמישייה ולשותפו לקו האחורי של שארונאס יאסיקביצ'יוס, והשניים הובילו את נבחרת ליטא למדליית הזהב באליפות אירופה 2003 ולהשתתפות באולימפיאדת אתונה (2004) ואליפות העולם בכדורסל 2006.

קישורים חיצוניים
----------------

* פרופיל, באתר Basketball-Reference
* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* פרופיל באתר הרשמי של אולימפיאקוס
* פרופיל באתר היורוליג
* פרופיל באתר ה-NBA

הערות שוליים
------------

1. ↑  La vida es muy aburrida sin baloncesto
2. ↑  Euroleague Preview: Final Four Favorites

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 9487154260367524480005
* WorldCat (עם VIAF): 9487154260367524480005

 |
הרפובליקה העממית של סיןהרפובליקה העממית של סין זהו שם סיני; שם המשפחה הוא ז'אנג. 

**ז'אנג יונינג** (במנדרינית תקנית: **张玉宁**, בפין-יין: **Zhāng Yùníng**; נולד ב-5 בינואר 1997 בצנגנאן שבסין) הוא כדורגלן סיני המשחק בעמדת החלוץ בקבוצת בייג'ינג גואואן. יונינג משחק בנבחרת סין.

קריירת מועדונים
---------------

יונינג גדל במחלקת הנוער של ג'ג'יאנג גרינטאון, אליה הצטרף בשנת 2008. בעונת 2015 הועלה יונינג לקבוצה הראשונה של המועדון, ששיחק בליגת העל הסינית. ב-13 במאי 2015 הוא ערך את הופעתו הראשונה והיחידה במועדון, בתיקו 1-1 נגד ווהן הונגשינג במסגרת הגביע הסיני. באותו משחק הוא הבקיע את שער הבכורה שלו במועדון.

ב-1 ביולי 2015 חתם יונינג על חוזה לשנתיים בוויטסה ארנהם מליגת העל ההולנדית. ב-13 בפברואר 2016 הוא ערך את הופעת הבכורה שלו במועדון, כשנכנס כמחליף בדקה ה-86 בניצחון 3–0 על הירנביין במסגרת המחזור ה-23 בליגה. ב-6 במרץ הוא הבקיע את שער הבכורה שלו במועדון, שער מכריע בתוספת הזמן של המחצית השנייה בניצחון 2–1 על רודה במסגרת המחזור ה-26 בליגה. בעונתו הראשונה במועדון הוא ערך שמונה הופעות ליגה, בהן הבקיע שני שערים.

בקיץ 2017 חתם יונינג בווסט ברומיץ' אלביון על חוזה לשלוש שנים, והושאל מיד לתקופה של שנתיים לורדר ברמן.

קריירה בינלאומית
----------------

ב-3 ביוני 2016 ערך יונינג את הופעת הבכורה שלו בנבחרת סין, כששיחק 90 דקות, הבקיע שני שערים ובישל שער נוסף בניצחון 4–2 על נבחרת טרינידד וטובגו במשחק ידידות.

חיים אישיים
-----------

יונינג מגיע ממשפחה נוצרית אדוקה, והוא הצהיר כי קאקה הוא המודל לחיקוי שלו.

קישורים חיצוניים
----------------

ויקישיתוף מדיה וקבצים בנושא **ז'אנג יונינג** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑   באתר Sina, ‏ 2 ביולי 2015 (בסינית)
2. ↑  "Christian Faith inspires me and My Career Goal is Ricardo Kaká." Says Footballer Zhang Yuning באתר China Christian Daily, ‏ 8 בינואר 2016 (באנגלית)
המונח "New Year's Day" מפנה לכאן. לערך העוסק במשמעות אחרת, ראו New Year's Day (פירושונים).

**ראש השנה האזרחית** או **יום השנה החדשה** (באנגלית: **New Year's Day**) הוא היום הראשון של השנה בלוח הגרגוריאני ובלוח היוליאני אשר מתקיים ב-1 בינואר. ראש השנה האזרחית נחוג בחגיגות, שתחילתן ב-31 בדצמבר והמשכן ב-1 בינואר. בלילה זה נהוגות חגיגות במדינות רבות בעולם.

בישראל, כמו במספר מדינות נוספות, השתרש הכינוי "ליל סילבסטר" לציון ראש השנה האזרחית. כינוי זה הוא על שמו של סילבסטר הראשון, הקדוש הנוצרי ש-31 בדצמבר מוקדש לו (האפיפיור ה-31) - מצב אירוני, שכן בימיו של סילבסטר הראשון עדיין התנגדה הכנסייה מאוד לחגיגות לציון השנה הגרגוריאנית/יוליאנית.

למרות היותו ציון קלנדרי אזרחי ולא-דתי, שקדם לנצרות ושאין לו בבסיסו כל קשר אליה, חלק מהעולם הנוצרי אימץ את ראש השנה האזרחית וכיום יש הקושרים אליו את הפולחן לציון סעודת השם והמילה של ישו, מועד שנחוג בקרב הכנסיות האנגליקנית והלותרנית.
ברומא שלפני-הנצרות, היום היה מוקדש לאל המיתולוגי יאנוס שאחראי על השערים וההתחלות, שעל שמו גם נקרא החודש ינואר.

במרבית מדינות העולם ראש השנה האזרחית הוא יום חג. בישראל זהו יום מנוחה לתושבי המדינה הנוצרים, ויום בחירה (כהגדרתו בסעיף 6(ב) לחוק חופשה שנתית) לכל תושבי המדינה.

היסטוריה
--------

כרטיס ברכה לשנה האזרחית החדשה, ארצות הברית, 1908
1 בינואר הונהג לראשונה כתחילתה הרשמית של השנה עם הנהגת לוח השנה היוליאני ברפובליקה הרומית ב-45 לפנה"ס, ונותר ככזה עד לקריסת האימפריה. הכנסייה התנגדה לחגיגות בתקופה זו, לרוב הקלנדה של ינואר שנערך על ידי פגאנים והוקדש בעיקר לאל יאנוס, והוסיפה לנסות להכחיד את המנהג ששרד גם אל תוך ימי הביניים. אוגוסטינוס הקדוש אמר בדרשה בקרתגו ב-404: "שייתנו הם מתנות לשנה החדשה; עליכם לתת צדקה. שישירו שירי הוללות; עליכם לפתוח לבבכם לדבר האל. שימהרו אל התיאטראות; עליכם למהר אל הכנסייה. שישתכרו; עליכם לצום." מועצת טולדו הרביעית ב-633 הכריזה על שלושת ימיה הראשונים של השנה כימי צום. במאמץ דיכוי נוסף הונהג חג נוצרי מקביל ב-1 בינואר: בתחילה היה זה "חג מרים, אם האלוהים", ובהדרגה אומץ "חג המילה של המושיע", שהרי זהו היום השמיני להולדת ישו. הוא עודנו נפוץ, אם כי הכנסייה הקתולית השיבה את חג מרים ב-1960.

כל הנוצרים המאמינים מחויבים להשתתף ביום זה במיסה. מאחר שאת מיסות החגים ניתן לקיים גם בערב שלפני החג, נהגו בקהילות נוצריות רבות לקיים את המיסה בערב 31 בדצמבר, כשבחלקן היא נמשכת עד לאחר חצות, וכוללת תפילות הודאה על השנה היוצאת ובקשות לשנה החדשה. תפילות בליל הסילבסטר נהוגות בכנסיות נוצריות מזרמי הנצרות הקתולית, הפרוטסטנטית, האנגליקנית, המתודיסטית, הבפטיסטית, הלותרנית ועוד.

במהלך המאה ה-16 הוכרז 1 בינואר ברוב מדינות אירופה המערבית כתחילתה הרשמית של השנה החדשה, וזאת עוד לפני המעבר ללוח השנה הגרגוריאני. רוסיה, שחגגה את תחילת השנה ב-1 בספטמבר, עברה לתאריך זה על פי הוראתו הישירה של פטר הגדול בשנת 1700, 218 שנה לפני אימוץ הלוח הגרגוריאני.

ראו גם
------

* נובי גוד

קישורים חיצוניים
----------------

ויקישיתוף מדיה וקבצים בנושא **ראש השנה האזרחית** בוויקישיתוף
אירועי סוף השנה האזרחית

הערות שוליים
------------

1. ↑  הודעה על קביעת ימי מנוחה לשאינם יהודים, באתר חילן
2. ↑  Adolf Adam, **The Liturgical Year: Its History & Its Meaning After the Reform of the Liturgy**, Liturgical Press, 1990. עמ' 139–141. ראו גם: Feast of the Circumcision באנציקלופדיה הקתולית; דרשת אוגוסטינוס הקדוש מס' cxcviii, מתורגמת לצרפתית.
**ברוק אנדרסן** (באנגלית: **Brooke Andersen**; נולדה ב-23 באוגוסט 1995) היא אתלטית אמריקאית, אלופת העולם (יוג'ין 2022) ביידוי פטיש.

ביוגרפיה
--------

אנדרסן נולדה בוויסטה שבקליפורניה, בתם של סקוט וג'ואן. בתיכון הצטיינה בכדורגל ובאתלטיקה. ב-2014 החלה בלימודי תואר ראשון במדעי הסביבה באוניברסיטת צפון אריזונה ומיקדה את הקריירה הספורטיבית שלה בתחום יידוי הפטיש. 

### 2017 ו-2018

ב-2017 וב-2018 זכתה במדליית כסף באליפות המכללות, וב-2018 ו-2019 זכתה במדליית ארד באליפות ארצות הברית, כשבשתי הפעמים סיימה אחרי דיאנה פרייס וגוון ברי. 

### 2019

במשחקים הפאן-אמריקאיים שנערכו בלימה, פרו ב-2019 זכתה במדליית כסף בתוצאה של 71.07 מטר, אחרי גוון ברי (74.62 מטר) ולפני רוזה רודריגז מקולומביה (69.48 מטר). באליפות העולם שנערכה בדוחה, קטר באותה שנה סיימה במקום 20 בתוצאה של 68.46 מטר.

### 2021

בתחרות שנערכה בויצ'יטה באפריל 2021 קבעה תוצאה של 78.18 מטר. 

במבחנים האמריקאים לאולימפיאדת טוקיו היא זכתה במדליית כסף בתוצאה של 77.72 מטר, אחרי דיאנה פרייס (80.31 מטר) ולפני גוון ברי (73.50 מטר). במשחקים האולימפיים עצמם היא סיימה במקום עשירי בתוצאה של 72.16 מטר. 

### 2022

באפריל 2022 שיפרה את שיאה האישי ל-79.02 מטר, תוצאה המדרגת אותה רביעית בכל הזמנים. 

#### אלופת עולם

באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב ביידוי פטיש בתוצאה של 78.96 מטר, לפני קמרין רוג'רס מקנדה (75.52 מטר) וחברתה לנבחרת ג'ני קסאנבויד (74.86 מטר).

### 2023

באפריל 2023 שיפרה את שיאה האישי ל-79.80 מטר, וטיפסה למקום השלישי בכל הזמנים. במאי שיפרה שיא זה ל-80.17 מטר.

קישורים חיצוניים
----------------

* ברוק אנדרסן, ברשת החברתית פייסבוק
* ברוק אנדרסן, ברשת החברתית אקס (טוויטר)
* ברוק אנדרסן, ברשת החברתית אינסטגרם
* ברוק אנדרסן, באתר olympedia.org
* ברוק אנדרסן, באתר התאחדות האתלטיקה הבין-לאומית
* ברוק אנדרסן באתר התאחדות האתלטיקה האמריקאית
* ברוק אנדרסן באתר אוניברסיטת צפון אריזונה

| אלופות עולם באתלטיקה – יידוי פטיש (נשים) |
| --- |
| 

|  |  |
| --- | --- |
| 1999: מיכאלה מלינטה רומניהרומניה • 2001: ייפסי מורנו קובהקובה • 2003: ייפסי מורנו קובהקובה • 2005: ייפסי מורנו קובהקובה • 2007: בטי היידלר גרמניהגרמניה • 2009: אניטה ולודרצ'יק פוליןפולין • 2011: טטיאנה ליסנקו רוסיהרוסיה • 2013: ~~טטיאנה ליסנקו~~ ~~רוסיהרוסיה~~ אניטה ולודרצ'יק פוליןפולין • 2015: אניטה ולודרצ'יק פוליןפולין • 2017: אניטה ולודרצ'יק פוליןפולין • 2019: דיאנה פרייס ארצות הבריתארצות הברית • 2022: ברוק אנדרסן ארצות הבריתארצות הברית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14577492

 |
**בית העלמין היהודי-ספרדי באולוס** או **בית הקברות היהודי של ארנבוטקוי** הוא מקום קבורה של הקהילה היהודית הספרדית באיסטנבול שבטורקיה. בית הקברות הוקם בשנת 1901 בתקופת האימפריה העות'מאנית בשכונת Arnavutköy שברובע בשיקטש.

בית הקברות ממוקם היום בשכונה אולוס, אזור שהתפתח במהלך השנים מאזור בעל אופי כפרי לשכונה יוקרתית. שמו המקורי של בית הקברות היהודי - Arnavutköy עדיין בשימוש היום.

בשל מיקומו של בית העלמין באחד הרבעים היקרים בעיר, רק אנשים אמידים קבורים בבית העלמין היוקרתי, בעוד אלו שאינם יכולים לעמוד בסכום הגבוה שמבוקש תמורת קבורה במקום מועברים לבית הקברות בקיליוס (אנ'), שנמצא במרחק של כ-40 ק"מ ממרכז העיר בחלקה הצפוני של איסטנבול. שירותי הקבורה הדתיים ניתנים במקום על ידי קרן בית הכנסת נווה שלום, העוסקת גם בתחזוקת בית העלמין.

קיים בית קברות יהודי נוסף באולוס, בית הקברות היהודי-אשכנזי של אולוס השמור ליהודים יוצאי אשכנז. הוא נמצא כ-500 מ' דרומית לבית הקברות היהודי הספרדי באותו רחוב.

אישים הקבורים בבית הקברות
-------------------------

* דוד אסאו (1914–2002), חכם באשי של טורקיה משנת 1960 ועד מותו.
* מוניק בנרדטה (1950–2010), ידוען ופילנתרופ.

הערות שוליים
------------

1. ↑  Neve Shalom Sephardi Synagogues Foundation | Arnavutkoy Jewish Cemetery, www.nevesalom.org
2. ↑  Ulus Sephardi Jewish Cemetery, Istanbul, cityseeker (באנגלית)
**בריאן ג'ורג' סטייל** (באנגלית: **Bryan George Steil**; נולד ב-31 במרץ 1981) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ויסקונסין.

ביוגרפיה
--------

סטייל נולד בעיר ג'יינסוויל שבדרום ויסקונסין, ולמד בבית הספר התיכון ע"ש ג'וזף א. קרייג. סטייל הוא בוגר אוניברסיטה במנהל עסקים מאוניברסיטת ג'ורג'טאון ובעל תואר שני במשפטים מבית הספר למשפטים של אוניברסיטת ויסקונסין–מדיסון.

ב-2003, היה עוזרו של חבר בית הנבחרים של ארצות הברית ממחוז הקונגרס הראשון של ויסקונסין, פול ראיין. אחר כך עבד סטייל במועצה המשפטית של תאגיד "רגאל בלויט" (Regal Beloit) וכעורך דין במשרד עורכי הדין "מקדרמוט ויל & אמריי". נוסף על כך, סטייל שימש כעורך דין עבור יצרנית פלסטיק בעיר מילטון שבוויסקונסין. ב-2016 מונה סטייל בידי מושל ויסקונסין סקוט ווקר לחבר במועצת המנהלים של מערכת האוניברסיטאות בוויסקונסין.

ב-2018 ניצח סטייל בבחירות המקדימות במפלגה הרפובליקנית לייצוג מחוז הקונגרס הראשון של ויסקונסין בבית הנבחרים, כאשר נציג המחוז בבית הנבחרים, פול ראיין (שכיהן גם כיושב ראש בית הנבחרים של ארצות הברית), הודיע כי יפרוש מהחיים הפוליטיים עד התפזרות הקונגרס ה-115 של ארצות הברית. בבחירות בארצות הברית (2018) לבית הנבחרים, ניצח סטייל את ראנדי ברייס מן המפלגה הדמוקרטית.

מועמדותו של סטייל לבית הנבחרים זכתה לתמיכתם של נשיא ארצות הברית דונלד טראמפ, סגן נשיא ארצות הברית מייק פנס, תשעת נציגי מדינת ויסקונסין בבית הנבחרים, התובע הכללי של ויסקונסין בראד שימל, המושל לשעבר טומי תומפסון ועוד מחוקקים מקומיים ומדינתיים אחדים.

קישורים חיצוניים
----------------

ויקישיתוף מדיה וקבצים בנושא **בריאן סטייל** בוויקישיתוף
* אתר האינטרנט הרשמי של בריאן סטייל (באנגלית)
* בריאן סטייל, ברשת החברתית פייסבוק

* בריאן סטייל, ברשת החברתית אקס (טוויטר)

* בריאן סטייל, ברשת החברתית אינסטגרם

* בריאן סטייל, ברשת החברתית LinkedIn
* בריאן סטייל באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
2. ↑  סוכנויות הידיעות‏, מכה לרפובליקנים: יו"ר בית הנבחרים פורש לפני הבחירות לקונגרס, באתר וואלה!‏, 11 באפריל 2018
3. ↑  מרי ספיקוזה, Bryan Steil defeats Randy Bryce in 1st Congressional District race, באתר Milwaukee Journal-Sentinel‏, 11 בנובמבר 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: S001213

 |
**גורפריט סינג סנדהו** (בפנג'אבי: **ਗੁਰਪ੍ਰੀਤ ਸਿੰਘ ਸੰਧੂ**; נולד ב-3 בפברואר 1992) הוא כדורגלן הודי המשחק בעמדת השוער בבנגלור.

קריירת מועדונים
---------------

סנדהו נולד במוהאלי שבפנג'אב, הודו למשפחה ממוצא סיקי-ג'אטי. גורפריט החל את משחק הכדורגל בגיל שמונה והצטרף לאקדמיית הכדורגל סנט סטפן. בשנת 2009 הצטרף לקבוצת הנוער של מזרח בנגל מה-I-League.

בשנת 2010, גורפריט חתם על חוזה בקבוצה הבוגרת ושיחק 5 משחקים בעונה הראשונה שלו. בעונת 2010/2011 הושאל לפליאן ארווס, אך לא רשם הופעות בקבוצה. עונה לאחר מכן הפך לשוער הראשון של הקבוצה. ב-6 במרץ 2012 הוא ערך את הופעת הבכורה שלו בזירה היבשתית בהפסד 1-0 לאל-אורובה במסגרת גביע ה-AFC.

ב-15 באוגוסט 2014 סנדהו חתם בסטאבק מליגת העל הנורווגית. ב-18 בינואר 2015 ערך את הופעת הבכורה שלו במועדון במשחק ידידות בו ניצחה סטאבק 1-4 את פולו מהליגה השנייה. במאי 2016 ערך את הופעת הבכורה שלו בליגה בניצחון 0-5 נגד סטארט ובכך הפך לכדורגלן ההודי הראשון שמשחק בליגה אירופית בכירה. ב-30 ביוני 2016 סנדהו לקח חלק במשחק נגד קונה'ס קוואי נומאדס הוולשית במסגרת מוקדמות הליגה האירופית ובכך רשם ציון דרך נוסף כאשר הפך להודי הראשון שהשתתף במשחק במפעל אירופי.

באוגוסט 2017 חתם בבנגלור. ב-23 באוגוסט ערך את הופעת הבכורה שלו בקבוצה בניצחון 0-2 נגד 25 באפריל במסגרת גביע ה-AFC. את הופעת הבכורה שלו בליגה ערך נגד מומבאי סיטי. ב-13 במרץ 2018 האריך את חוזהו בקבוצה עד לשנת 2023. בעונת 2018/2019 זכה באליפות הראשונה בקריירה שלו אחרי ניצחון במשחק הגמר 0-1 נגד גואה.

קריירה בינלאומית
----------------

סנדהו שיחק בצעירותו בנבחרות הצעירות של הודו. ב-25 במרץ 2011 ערך את הופעת הבכורה שלו בנבחרת הבוגרת בתיקו 1-1 נגד טורקמניסטן. בקמפיין מוקדמות מונדיאל 2018 סנדהו הפך לשוער הראשון של הנבחרת.

ב-10 בספטמבר 2019 היה איש המשחק בתיקו 0-0 נגד קטר כאשר רשם 11 הצלות, כאשר סרט הקפטן על זרועו.

תארים
-----

מזרח בנגל
* גביע הפדרציה: 2012
* הסופר קאפ ההודי: 2011
* ליגת הכדורגל של קולקטה: 2011, 2012/2013, 2013/2014
* מגן ההתאחדות ההודית: 2012

בנגלור
* ליגת העל ההודית: 2018/2019
* גביע הסופר הירו: 2018
* גביע דוראנד: 2022

נבחרת הודו
* גביע דרום אסיה: 2011, 2015, 2021, 2023
* הגביע הבין-יבשתי: 2018, 2023
* הגביע התלת-לאומי: 2023

אישיים
* תואר ארג'ונה: 2019
* כפפת הזהב בליגת העל ההודית: 2018/2019, 2019/2020
* כפפת הזהב בגביע התלת-לאומי: 2023

קישורים חיצוניים
----------------

ויקישיתוף מדיה וקבצים בנושא **גורפריט סינג סנדהו** בוויקישיתוף
* גורפריט סינג סנדהו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
**ז'אן-קלר דימיטרי רוז'ה טודיבו** (בצרפתית: **Jean-Clair Dimitri Roger Todibo**; נולד ב-30 בדצמבר 1999 בקאיין, שבגיאנה הצרפתית) הוא כדורגלן צרפתי המשחק בעמדת הבלם בניס.

קריירת מועדונים
---------------

טודיבו גדל במחלקת הנוער של לה לילה, ובשנת 2016 הצטרף למחלקת הנוער של טולוז. ב-19 באוגוסט 2018 ערך טודיבו את הופעת הבכורה שלו בקבוצה הראשונה של המועדון, כששיחק 90 דקות בניצחון 1–2 על ז'ירונדן דה בורדו במסגרת המחזור השני בליגת העל הצרפתית. ב-30 בספטמבר הבקיע טודיבו את שערו היחיד במועדון, שער בדקה ה-87 בתיקו 1-1 נגד סטאד רן במסגרת המחזור השמיני בליגה. בסך הכל ערך טודיבו עשר הופעות ליגה בטולוז.

ב-8 בינואר 2019 הגיע טודיבו להסכם עם ברצלונה מהלה ליגה, לפיו יעבור לקבוצה בחודש יולי, כאשר חוזהו בטולוז יסתיים. עם זאת, ברצלונה קידמה את העברתו והוא הצטרף למועדון ב-31 בינואר. טודיבו קיבל את חולצה מספר 6. ב-13 באפריל ערך טודיבו את הופעת הבכורה שלו במועדון, כששיחק 90 דקות בתיקו 0-0 נגד וסקה במסגרת המחזור ה-32 בליגה. בסך הכל ערך טודיבו שתי הופעות ליגה בעונת 2018/2019 שבסופה זכתה ברצלונה באליפות ספרד. ב-16 בינואר 2020 הושאל טודיבו לשאלקה 04 עד לסוף העונה. ב-5 באוקטובר 2020 הושאל טודיבו לבנפיקה ליסבון לעונה אחת.

ב-1 בפברואר 2021 עבר בהשאלה לניס מהליגה הצרפתית. ב-3 בפברואר ערך את הופעתו הבכורה בקבוצה בהפסד 2–1 למונקו. ב-25 באפריל כבש את שערו הראשון בניצחון 3-1 על מונפלייה. ב-27 ביוני 2021 חתם באופן קבוע בניס.

קריירה בינלאומית
----------------

טודיבו לקח חלק עם נבחרת צרפת עד גיל 20 בגביע העולם עד גיל 20 לשנת 2019. הוא ערך הופעה אחת בטורניר. במרץ 2023 זומן לראשונה לנבחרת הבוגרת לקראת המשחקים נגד אירלנד והולנד במוקדמות יורו 2024. ב-12 בספטמבר ערך את הופעתו הבכורה בהפסד 2-1 לגרמניה.

תארים
-----

ברצלונה
* אליפות ספרד (1): 2018/19

קישורים חיצוניים
----------------

ויקישיתוף מדיה וקבצים בנושא **ז'אן-קלר טודיבו** בוויקישיתוף
* ז'אן-קלר טודיבו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  À la découverte de Jean-Clair Todibo באתר הרשמי של טולוז, 7 ביולי 2017 (בצרפתית)
2. ↑  Todibo, Barça's new signing for 2019-20 באתר הרשמי של ברצלונה, 8 בינואר 2019 (באנגלית)
3. ↑  Jean-Clair Todibo transfer to FC Barcelona brought forward באתר הרשמי של ברצלונה, 31 בינואר 2019 (באנגלית)
**ג'בל נוקם** (בערבית: **جبل نقم**) הוא הר גבוה השוכן ממזרח לעיר צנעא, בירת תימן. בראש ההר נמצאו שרידים של בית כנסת ויישוב יהודי עתיק.

היישוב היהודי
-------------

בראש ההר נמצאו שרידים של בית כנסת יהודי עתיק, וחורבות שהיו פעם יישוב יהודי עתיק, עד שגורשו ממנו היהודים במאה ה-12 לעיר צנעא שנמצאת בעמק. החורבות היו נקראים בפי ערביי המקום: "קַצְר סַאם אִבְּן נֻח" (=ארמון/מבצר שם בן נוח), או "יַאזַל" (=אוּזָל, שמה העתיק של צנעא, המוזכר בתורה (בראשית י,כז), שם רס"ג מתרגם "אוזל" כ"צנעא"). מסורת בפי זקני תימן, כי בעיר זו התגוררו היהודים לפני שירדו לעיר התחתית בתקופת האסלאם.

קיומה של העיר היהודית נתמך בשתי עדויות של חכמים מתימן מהדור האחרון שביקרו בה, ומצאו שרידים.

אלו דברי הרב יוסף קאפח:

> 
> אני ביקרתי בשרידי עיר זו וראיתי שרידי בנייני בתי כנסת יהודיים שניכרים בהם עוד מקומות בנייני היכל הקודש.
> 
> 
> 
> — הרב יוסף קאפח
> 

וכן כתב בשמו הרב אהרן קאפח, ביתר פירוט.

גם הרב יחיא אלאביץ' ביקר בעיר זו, ומצא שם שופר ארוך ומסולסל אותו לקח, ובו תקע בבית הכנסת שלו בראש השנה את התרועה הגדולה לאחר תפילת מוסף. מממצא זה הוכיח הרב יחיא אלאביץ' ששופר הקודו הוא שופר שנהגו בתקיעתו בתימן עוד מלפני תקופת הרמב"ם, שדעתו היא להכשיר למצווה שופר של איל בלבד, ובזה יהודי תימן לא קיבלו את דעתו.

בית הכלא
--------

בדורות האחרונים, הוקם בית כלא לאסירים ה"שפוטים על עבירות חמורות" במבצר שבראש ההר, ונקרא "אלקלעה".

ראו גם
------

* יהדות צנעא
* אלסאילה
* צנעא

קישורים חיצוניים
----------------

ויקישיתוף מדיה וקבצים בנושא **ג'בל נוקם** בוויקישיתוף

הערות שוליים
------------

1. 1 2  הרב יוסף קאפח, **הליכות תימן**, מהדורה ראשונה, עמ' 43-44
2. 1 2 3 4  הרב אהרן קאפח, בנן של-קדושים - מורנו ורבנו הרה"ג יוסף קורח זלה"ה, **תהודה** 39, אדם בן נון, תשפ"א (2020), עמ' 193
3. ↑  אדם בן נון, **פרשת היין בשנת תרצ"ב - השמטה מ'איגרת בוכים' לרב שלום קורח**, בתוך: פרופ' יוסף טובי (עורך), **תימא**, טז, האגודה לטיפוח חברה ותרבות, נתניה, ה'תש"ף
**אישאן פנדיטה** (בהינדי: **इशान पंडिता**; נולד ב-26 במאי 1998 בניו דלהי שבהודו) הוא כדורגלן הודי המשחק בעמדת החלוץ בנבחרת הודו.

קריירת מועדונים
---------------

פנדיטה גדל במחלקות הנוער של אלקובנדס, אלמריה, לגנס וז'ימנסטיק טרגונה.

הוא החל את הקריירה המקצוענית שלו בקבוצת פובלה מאפומט מהליגה הספרדית הרביעית, ובהמשך שיחק בלורקה, גם היא מהליגה הספרדית הרביעית.

ב-3 באוקטובר 2020 חתם פנדיטה בגואה מליגת העל ההודית. הוא ערך 11 הופעות ליגה במדי המועדון, בהן הבקיע ארבעה שערים.

ב-2 בספטמבר 2021 חתם בג'אמשדפור מליגת העל ההודית. הוא ערך 34 הופעות ליגה במדי המועדון, בהן הבקיע חמישה שערים.

ב-10 באוגוסט 2023 חתם בקרלה בלסטרס לשנתיים עם אופציה לשנה נוספת.

קריירה בינלאומית
----------------

ב-25 במרץ 2021 ערך פנדיטה את הופעת הבכורה שלו בנבחרת הודו, בתיקו 1-1 נגד נבחרת עומאן במשחק ידידות. ב-14 ביוני 2022 הבקיע את שער הבכורה שלו בנבחרת, בניצחון 4-0 על נבחרת הונג קונג במסגרת מוקדמות גביע אסיה 2023.

קישורים חיצוניים
----------------

* אישאן פנדיטה, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  ISL 2021-22: Jamshedpur FC signs Ishan Pandita from FC Goa באתר Sportstar, ‏ 2 בספטמבר 2021 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אישאן פנדיטה"**.
**וו שאוקונג** (במנדרינית: **吴少聪**; נולד ב-20 במרץ 2000) הוא כדורגלן סיני המשחק בעמדת המגן השמאלי בגנצ'לרבירלי.

קריירת מועדונים
---------------

וו התחיל לשחק כדורגל בקבוצות כדורגל מקומיות בבייג'ינג. בשנת 2018 הצטרף למחלקת הנוער של שימיזו ס-פולסה היפנית.

ב-3 בפברואר 2019 חתם בגואנגג'ואו אוורגראנד והושאל מיידית לקיוטו סנגה. וו לא הצליח להשתלב בקבוצה וחזר במהלך העונה לגואנגג'ואו. ב-1 בדצמבר 2019 ערך את הופעת הבכורה שלו בקבוצה הבוגרת בניצחון 0-3 נגד שאנגחאי שנחווה. ב-16 באוקטובר 2020 וו כבש את השער הראשון שלו בקריירה בניצחון 1-3 נגד חביי צ'יינה פורצ'ן במסגרת רבע גמר פלייאוף ליגת העל הסינית.

ב-10 בינואר 2023 וו חתם לשנתיים וחצי באיסטנבול בשאקשהיר מליגת העל הטורקית והפך לכדורגלן הסיני הראשון שמשחק במדינה. ב-17 במאי 2023 וו ערך את הופעת הבכורה שלו במועדון בתיקו 1-1 ביתי מול אומרנייספור.

ב-18 ביולי 2023 הושאל לגנצ'לרבירלי מהליגה הטורקית הראשונה.

קריירה בינלאומית
----------------

ב-24 ביולי 2022 ערך את הופעת הבכורה שלו בנבחרת סין בתיקו 0-0 נגד יפן.

תארים
-----

גנצ'לרבירלי
* ליגת העל הסינית: 2019

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"וו שאוקונג"**.